Kiveen kirjoitettu

Kiveen kirjoitettu (; tai Blutiger Engel) on vuonna 1995 ensi-iltansa saanut Claude Chabrolin ohjaama ranskalais-saksalainen jännitys- ja rikosdraamaelokuva, jonka pääosia näyttelevät Isabelle Huppert ja Sandrine Bonnaire. Kiveen kirjoitettu perustuu Ruth Rendellin romaaniin Kova kuin kivi (A Judgement in Stone, 1977), jonka pohjalta Claude Chabrol ja Caroline Eliacheff sovittivat elokuvan käsikirjoituksen. Kova kuin kivi -romaanin ensimmäinen filmatisointi, kanadalais-brittiläinen kauhuelokuva Mustat muistot (A Judgment in Stone, 1986), oli Ousama Rawin ohjaama. Kiveen kirjoitetun tuottajana oli Marin Karmitz. Kiveen kirjoitettu kilpaili vuoden 1995 Venetsian elokuvajuhlilla, missä Claude Chabrol oli ehdokkaana pääkilpailussa parhaan elokuvan Kultaisen leijonan saajaksi. Isabelle Huppert ja Sandrine Bonnaire palkittiin roolisuorituksistaan Venetsian elokuvajuhlien jaetulla parhaan naisnäyttelijän Coppa Volpi -palkinnolla. Elokuva voitti yhden César- palkinnon seitsemästä ehdokkuudestaan; Huppert palkittiin roolisuorituksestaan parhaan naispääosan Césarilla. Elokuva oli ehdokkaana muun muassa parhaan elokuvan Césarin saajaksi. The New York Timesin kriitikot valitsivat Kiveen kirjoitetun vuonna 2004 yhdeksi kaikkien aikojen tuhannesta parhaasta elokuvasta maailmassa. == Juoni == Lukutaidoton, hiljainen ja ujo Sophie Bonhomme (Sandrine Bonnaire) saa työpaikan varakkaan Lelièvren perheen kodinhoitajana. Hän ystävystyy katkeran Jeanne Marchal -nimisen (Isabelle Huppert) postivirkailijan kanssa, joka alkaa usuttaa häntä perhettä vastaan. == Näyttelijät == == Tuotanto == Kiveen kirjoitettu -elokuvan kuvaukset alkoivat 12. tammikuuta 1995 ja päättyivät 4. maaliskuuta 1995. Elokuva kuvattiin Saint-Malon ja Saint-Coulombin kunnissa Ille-et-Vilainessa Ranskassa 5 820 000 euron budjetilla. Elokuvan tuotantoyhtiöinä olivat ranskalaiset MK2 Productions ja France 3 Cinéma sekä saksalaiset Olga Film GmbH, Prokino Filmproduktion ja ZDF. == Julkaisu ja vastaanotto == Kiveen kirjoitettu sai ensi-iltansa Ranskassa 30. elokuuta 1995, Saksassa 2. marraskuuta 1995 ja Suomessa 5. huhtikuuta 1996. Elokuvan teatterilevittäjinä olivat Ranskassa MKL Distribution, Saksassa Filmwelt Verleihagentur GmbH ja Suomessa Kamras Film Group. Elokuva keräsi Ranskassa teatterikierroksensa aikana 1 000 271 katsojaa ja oli Suomessa 100. katsotuin elokuva 6 261 hengen katsojamäärällään vuonna 1996. Kiveen kirjoitettu tuotti maailmanlaajuisesti 10 882 920 dollarin lipputulot. Kiveen kirjoitettu on saanut elokuvakriitikoilta erittäin myönteisen vastaanoton. Rotten Tomatoes -sivuston mukaan 93% kriitikoista on antanut elokuvalle positiivisen arvosanan 7,7/10 keskiarvolla. Keräys perustuu 28 arviointiin. 3 069 käyttäjästä 88% on antanut elokuvalle positiivisen arvosanan 3,9/5 keskiarvolla. Internet Movie Databasen 7 164 käyttäjää on antanut elokuvalle keskiarvon 7,6/10. Roger Ebert antoi elokuvalle neljä tähteä neljästä ja lisäsi sen erinomaisten elokuvien luetteloonsa 17. huhtikuuta 2012. The Guardian sijoitti elokuvan sijalle 16. listauksessaan kaikkien aikojen 25 parasta rikoselokuvaa. Kiveen kirjoitettu julkaistiin DVD:lle Ranskassa 20. helmikuuta 2001 ja Saksassa 28. huhtikuuta 2005. == Palkinnot ja ehdokkuudet == Palkinnot ja ehdokkuudet Palkinnot ja ehdokkuudet Palkinnot ja ehdokkuudet Palkinnot ja ehdokkuudet Palkinto Kategoria Ehdokas / ehdokkaat Tulos César Paras naispääosa Isabelle Huppert César Paras elokuva Claude Chabrol César Paras ohjaus Claude Chabrol César Paras alkuperäinen tai sovitettu käsikirjoitus Claude Chabrol Caroline Eliacheff César Paras naispääosa Sandrine Bonnaire César Paras miessivuosa Jean-Pierre Cassel César Paras naissivuosa Jacqueline Bisset Lumières Paras naispääosa Isabelle Huppert Critics’ Choice Paras vieraskielinen elokuva Kiveen kirjoitettu Satellite Paras vieraskielinen elokuva Claude Chabrol Chicago Film Critics Association Paras vieraskielinen elokuva Kiveen kirjoitettu Los Angeles Film Critics Association Paras vieraskielinen elokuva Claude Chabrol National Board of Review Vuoden 5 parasta ulkomaalaista elokuvaa Kiveen kirjoitettu National Society of Film Critics Paras vieraskielinen elokuva Kiveen kirjoitettu New York Film Critics Circle Paras vieraskielinen elokuva Kiveen kirjoitettu Venetsian elokuvajuhlien Kultainen leijona Paras elokuva Claude Chabrol Venetsian elokuvajuhlien Coppa Volpi Paras naisnäyttelijä Isabelle Huppert Sandrine Bonnaire Venetsian elokuvajuhlien Pasinetti Paras naisnäyttelijä Isabelle Huppert Sandrine Bonnaire Toronton elokuvajuhlien Metro Media Toronton elokuvajuhlien Metro Media Claude Chabrol == Lähteet == == Aiheesta muualla == * * * * Kiveen kirjoitettu AlloCinéssä * Kiveen kirjoitettu UniFrancessa * Kiveen kirjoitettu Rotten Tomatoes -sivustolla Luokka:Claude Chabrolin ohjaamat elokuvat Luokka:Vuoden 1995 ranskalaiset elokuvat Luokka:Ranskalaiset jännityselokuvat Luokka:Ranskalaiset rikosdraamaelokuvat Luokka:Ranskalaiset romaaneihin perustuvat elokuvat Luokka:Vuoden 1995 saksalaiset elokuvat Luokka:Saksalaiset romaaneihin perustuvat elokuvat